cyanic-selkie/wikianc huggingface dataset:
Αλεξάντρ Σκιρντά
Ο Αλεξάντρ Σκιρντά (γαλλικά: Alexandre Skirda), γεννημένος το 1942 από Ουκρανό πατέρα και Ρωσίδα μητέρα, είναι Γάλλος ιστορικός και μεταφραστής, ο οποίος ειδικεύεται επί του ρωσικού επαναστατικού κινήματος.
Εξωτερικοί σύνδεσμοι
Κατηγορία:Ρώσοι μεταφραστές Κατηγορία:Ιστορικοί του αναρχισμού Κατηγορία:Ιστορικοί του κομμουνισμού Κατηγορία:Ρώσοι ιστορικοί Κατηγορία:Ρώσοι δοκιμιογράφοι Κατηγορία:Γάλλοι αναρχικοί Κατηγορία:Ελευθεριακοί συγγραφείς
Θάνατοι τον Νοέμβριο του 2015
Παραπομπές
11
Γιώργος Αλισάνογλου
Ο Γιώργος Αλισάνογλου (Καβάλα το 1975) είναι ποιητής, μεταφραστής και εκδότης (ιδρυτής των εκδόσεων Σαιξπηρικόν). Σπούδασε κοινωνιολογία και πολιτικές επιστήμες και έκανε μεταπτυχιακές σπουδές στις διεθνείς σχέσεις και στην κοινωνική πολιτική. Ζει στη Θεσσαλονίκη. Τον Νοέμβριο του 2005 ίδρυσε και από τότε διευθύνει τις εκδόσεις και το βιβλιοπωλείο Σαιξπηρικόν. Ποίησή του εχει μεταφραστεί σε πολλές γλώσσες, συμπεριλαμβάνεται σε ανθολογίες, ενώ έχει λάβει μέρος σε διάφορα φεστιβάλ και συμπόσια ποίησης στην Ελλάδα και στο εξωτερικό.
Βιβλιογραφία
Ποιητικές συλλογές
Ακάνθινη πόλη, εκδ. Κατσάνος, 2006
Συνέδριο Αναισθησιολογίας, εκδ. Σαιξπηρικόν, 2007 (μαζί με τον Ν. Αργυρόπουλο και την Α. Χασάνδρα)
Το παντζάρι και ο διάβολος, εκδ. Τυπωθήτω – Λάλον ύδωρ, 2008
Jesu Christiana – Μια μελλοντική προσευχή, εκδ. Μαγικό κουτί, 2011
ERO(S)» 7 βήματα / 7 λεύγες εντός, εκδ. Σαιξπηρικόν, 2012
Πρός αυτή την αλόγιστη κατεύθυνση, eκδ. Σαιξπηρικόν, 2013 (μαζί με τον Δ. Δημητριάδη)
Κυψέλες, εκδ. Κίχλη, 2021
Μεταφράσεις
Charles Bukowski, Ο Μπουκόβσκι για τον Μπουκόβσκι, Σαιξπηρικόν, 2008
Madrugada, Κατσάνος, 2005
Pink Floyd: Is There Anybody Out There? (συλλογικό έργο), μετάφραση και επιμέλεια, Κατσάνος, 2003
Παραπομπές
Κατηγορία:Έλληνες ποιητές Κατηγορία:Έλληνες μεταφραστές Κατηγορία:Έλληνες εκδότες
1778
Η παρούσα σελίδα αφορά το έτος 1778 κατά το Γρηγοριανό ημερολόγιο
Θάνατοι
Κατηγορία:Έτη
Lioness: Hidden Treasures
Lioness: Hidden Treasures είναι ο τίτλος του πρώτου μετά θάνατον άλμπουμ της Έιμι Γουάινχαουζ, το οποίο κυκλοφόρησε στις 5 Δεκεμβρίου 2011 από την Island Records. Το άλμπουμ περιέχει ανέκδοτα τραγούδια και demo, τα οποία επιλέχθηκαν από τον Mark Ronson, τον Salaam Remi και την οικογένειά της. Το άλμπουμ κυκλοφόρησε για φιλανθρωπικό σκοπό του Ιδρύματος Έιμι Γουάινχαουζ.
Στις 24 Νοεμβρίου 2011, διέρρευσε στο διαδίκτυο το τραγούδι  Halftime  .
To ντουέτο  Body & Soul   με τον Τόνι Μπένετ κέρδισε το βραβείο Γκράμι στην κατηγορία Καλύτερη Ερμηνεία Ποπ από Ντουέτο ή Συγκρότημα.
Στίχοι & Μουσική
Το άλμπουμ περιλαμβάνει δώδεκα τραγούδια: τα τρία είναι επανεκτελέσεις και τα υπόλοιπα τραγούδια είναι ανέκδοτα ή demo από προηγούμενες επιτυχίες της Γουάινχαουζ. Το άλμπουμ περιέχει, επίσης, το τελευταίο τραγούδι της Γουάινχαουζ με τον Τόνι Μπένετ, Body & Soul  . Στο άλμπουμ υπάρχει ντουέτο και με τον ράπερ Nas, αλλά και συνεργασία με τον ντράμερ του συγκροτήματος The Roots, Questlove. Η Γουάινχαουζ είναι η στιχουργός τριών τραγουδιών, εκτός από τις επανεκτελέσεις και τα ανέκδοτα τραγούδια. Το άλμπουμ είναι μία παραγωγή των δύο φίλων της Γουάινχαουζ, Salaam Remi και Mark Ronson, αλλά και από τους Paul O'Duffy και Phil Ramone.
Κυκλοφορία
To άλμπουμ κυκλοφόρησε σε δύο εκδόσεις. Η μία ήταν κανονική έκδοση και η άλλη περιλάμβανε μία προωθητική αφίσα του άλμπουμ. Επίσης, το άλμπουμ κυκλοφόρησε και σε δίσκο βινυλίου.
Πωλήσεις
Το άλμπουμ πούλησε 70.000 αντίτυπα την πρώτη μέρα κυκλοφορίας του στη Μεγάλη Βρετανία.
Bίντεο κλιπ
Οπτικοποιήθηκε η κανονική έκδοση του τραγουδιού  Tears Dry  , 'Tears Dry On Their Own  , καθώς και το ντουέτο της Γουάινχαουζ με τον Τόνι Μπένετ, 'Body & Soul  , το οποίο είναι το τελευταίο τραγούδι και βίντεο κλιπ της Γουάινχαουζ.
Παραπομπές
Γ Κατηγορία:Άλμπουμ του 2011 Κατηγορία:Έιμι Γουάινχαους
Σαχάντα
Η Σαχάντα είναι η ομολογία της πίστης και της εμπιστοσύνης στο Ισλάμ, με την οποία πρεσβεύεται ότι υπάρχει μόνο ένας Θεός (Αλλάχ) και ότι ο Μωάμεθ είναι αγγελιαφόρος του Θεού. Πρόκειται για μια καθορισμένη δήλωση που συνήθως αναφέρεται στα αραβικά: «Λα ιλαχά ιλλά-ιλαχού μουχαμαντούν ρασουλού-λλα (στα αραβικά: لَا إِلٰهَ إِلَّا الله مُحَمَّدٌ رَسُولُ الله)», που σημαίνει: «Δεν υπάρχει άλλος Θεός άλλος από τον Θεό (Αλλάχ) και ο Μωάμεθ είναι ο Απεσταλμένος Του». Είναι σημαντικό να το αρθρώσει κάποιος για να γίνει μουσουλμάνος και να ασπαστεί το Ισλάμ. Η Σαχάντα, αποτελεί έναν από τους πέντε Στύλους του Ισλάμ.
Σήμερα, τα κράτη της Σαουδικής Αραβίας και του Αφγανιστάν, χρησιμοποιούν την Σαχάντα ως σύμβολο στις σημαίες τους. Επίσης η Σαχάντα χρησιμοποιούνταν και στην σημαία του Ισλαμικού Κράτους (ISIS).
Κατηγορία:Πέντε Στύλοι του Ισλάμ
Μονή Κορνοφωλιάς Έβρου
Η Μονή Κορνοφωλιάς ή Μονή Παναγιάς Πορταΐτισσας βρίσκεται στην περιφερειακή ενότητα Έβρου, μέσα στο Εθνικό πάρκο Δαδιάς - Λευκίμμης - Σουφλίου σε απόσταση 6 χλμ. Ν.-ΝΔ. από το Σουφλί και 63 χλμ. ΒΑ. από την Αλεξανδρούπολη. Είναι κτισμένη επάνω στο λόφο "Κουρί" και 1 χλμ. δυτικά της Κορνοφωλιάς.
Περιγραφή - Κειμήλια
Το καθολικό της μονής είναι τρίκλιτη θολωτή βασιλική με ενιαία στέγη και έχει κτισθεί στη θέση παλιότερου. Επάνω από την κεντρική είσοδο του κυρίως ναού υπάρχει κτητορική επιγραφή σε μαρμάρινη πλάκα που αναγράφει ως ημερομηνία εγκαινίων του νέου καθολικού 15 Αυγούστου 1857. Εντός του καθολικού βρίσκεται υπόγεια δεξαμενή και το πηγάδι που δημιουργήθηκαν από την παλιά πηγή.
Παραπομπές
Κορνοφωλιας Κατηγορία:Δήμος Σουφλίου
Ουρανοξύστης
μικρογραφία|336x336εσ|Το [[Μπουρτζ Χαλίφα στο Ντουμπάι, το ψηλότερο κτίριο στον κόσμο από τις 4 Ιανουαρίου 2010, όταν εγκαινιάστηκε.]] Ο ουρανοξύστης (αγγλικά: skyscraper) είναι ένα εξαιρετικά ψηλό κτίριο. Αποκαλείται έτσι λόγω του ύψους του, «ξύνει» μεταφορικά τον ουρανό.
Οι ουρανοξύστες έχουν πολλούς ορόφους και συνήθως χαρακτηρίζονται έτσι κτίρια με ύψος πάνω από 100 μέτρα. Ο όρος χρησιμοποιήθηκε για πρώτη φορά στο τέλος του 19ου αιώνα, για κτίρια της Νέας Υόρκης. μικρογραφία|Το κτίριο [[Εμπάιρ Στέιτ Μπίλντινγκ|Εμπάιαρ Στέιτ δεσπόζει σε όλο το Μανχάταν.]] μικρογραφία|Το κτίριο [[Κτίριο Κράισλερ|Κράισλερ που βρίσκεται στην Νέα Υόρκη]] μικρογραφία|Το [[Γουίλις Τάουερ (πρώην Σίαρς Τάουερ) στο Σικάγο όπως φαίνεται από τον ποταμό του Σικάγο ]] μικρογραφία|Οι [[Πύργοι Πετρόνας στην Κουάλα Λουμπούρ τη νύχτα. ]] Τα κτίρια Εμπάιρ Στέιτ Μπίλντινγκ και Κράισλερ στη Νέα Υόρκη, το Γουίλις Τάουερ (πρώην Σίαρς Τάουερ) στο Σικάγο καθώς επίσης και οι Πύργοι Πετρόνας της Κουάλα Λουμπούρ στη Μαλαισία, είναι απο τους πιό διάσημους ουρανοξύστες στον κόσμο.
Σήμερα, το ψηλότερο κτίριο στον κόσμο είναι το Μπουρτζ Χαλίφα στο Ντουμπάι, έχοντας 163 ορόφους και ύψος 828 μέτρα.
This Is Love (τραγούδι της Demy)
Σχετικά με το τραγούδι και την διαδικασία που προηγήθηκε
Η Demy επιλέχθηκε ύστερα από εσωτερική επιλογή της ΕΡΤ να εκπροσωπήσει την Ελλάδα στον Διαγωνισμό Τραγουδιού της Eurovision που θα πραγματοποιούνταν τον Μάιο του 2017 στο Κίεβο. Το τελικό τραγούδι θα επιλεγόταν στον ελληνικό τελικό με ψηφοφορία. Στον ελληνικό τελικό θα συμμετείχαν τα τρία υποψήφια τραγούδια, εκ των οποίων το ένα θα κέρδιζε το εισιτήριο για τον διαγωνισμό. Τα τρία τραγούδια ήταν σε σύνθεση του Δημήτρη Κοντόπουλου. Το πρώτο τραγούδι ήταν το "Angels" σε στίχους της Ρώμης Παπαδέα, το δεύτερο ήταν το "This is Love" σε στίχους της Ρώμης Παπαδέα και του John Ballard και το τρίτο ήταν το "When the morning comes around" σε στίχους του John Ballard. Στον ελληνικό τελικό που πραγματοποιήθηκε στις 6 Μαρτίου 2017, το "This is Love" ήταν το τραγούδι που κέρδισε την ψηφοφορία του κοινού και των 9 ελληνικών επιτροπών της ομογένειας που είχαν συσταθεί ειδικά για αυτόν τον σκοπό. Αυτό ήταν τελικά το τραγούδι που εκπροσώπησε την χώρα στον Διαγωνισμό Τραγουδιού της Eurovision 2017.
Εξωτερικοί σύνδεσμοι
Κατηγορία:Διαγωνισμός Τραγουδιού Eurovision 2017 Κατηγορία:Singles του 2017 Κατηγορία:Τραγούδια του 2017 Κατηγορία:Τραγούδια της Ελλάδας στη Eurovision
ΦφΛ Μπόχουμ
Η ΦφΛ Μπόχουμ (γερμανικά: VfL Bochum) είναι γερμανικός αθλητικός σύλλογος από την πόλη Μπόχουμ. Ιδρύθηκε το 1938. Ο σύλλογος αριθμεί περί τα 8.500 εγγεγραμμένα μέλη. Έδρα της ομάδας είναι το Φονόβια Ρούρσταντιον, χωρητικότητας 29.299 θεατών. Συμμέχει στη 2. Μπούντεσλιγκα. Έχει κερδίσει 3 πρωταθλήματα 2. Μπούντεσλιγκα (1993-94, 1995-96. 2005-06), ήταν φιναλίστ στο Κύπελλο Γερμανίας τις περιόδους 1967-68 και 1987-88. Την περίοδο 1997-98 και 2004-05 συμμετείχε στο Κύπελλο ΟΥΕΦΑ, έχοντας τερματίσει 5η στη Μπούντεσλιγκα της προηγούμενης χρονιάς.
Ιστορία
Ο σύλλογος αποτελεί μία από τις αρχαιότερες αθλητικές οργανώσεις στον κόσμο, αξιώνοντας ως ημερομηνία ίδρυσής του την 26η Ιουλίου του 1848, όταν ένα άρθρο στη Märkischer Sprecher - μια τοπική εφημερίδα - αναφερόταν στη δημιουργία μιας λέσχης γυμναστικής. Η Τούρνφεραϊν τσου Μπόχουμ (Turnverein zu Bochum) ιδρύθηκε επίσημα στις 18 Φεβρουαρίου του 1849.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1938
Δημήτριος Μωραΐτης
Ο Δημήτριος Μωραΐτης (1866 - 1942) ήταν Έλληνας εφοπλιστής και πολιτικός.
Βιογραφικά στοιχεία
Γεννήθηκε στην Άνδρο και ήταν γιος του Γεωργίου Μωραΐτη. Ασχολήθηκε με την ναυτιλία αποκτώντας σημαντική περιουσία. Στις αρχές του 20ου αιώνα, ίδρυσε, μαζί με άλλους εφοπλιστές, την πρώτη πολυμετοχική ναυτιλιακή εταιρεία, με την ονομασία Ελληνική Ανώνυμος Υπερωκεάνειος Ατμοπλοϊκή Εταιρία, η οποία όμως το 1908 πτώχευσε.
Συμμετείχε ως υποψήφιος βουλευτής περιφέρειας Άνδρου στις εκλογές του 1902, στις οποίες δεν εξελέγη. Μετά, όμως, τον θάνατο του Νικολάου Μαυροκορδάτου, στις 3 Μαρτίου 1903, κατέλαβε την βουλευτική του έδρα. Επανεξελέγη στις εκλογές του 1906.
Απεβίωσε στο Λονδίνο, το 1942.
Παραπομπές
Κατηγορία:Έλληνες εφοπλιστές Κατηγορία:Βουλευτές Άνδρου Κατηγορία:Εφοπλιστές
Μαμαντού Σαμασά (ποδοσφαιριστής γεννημένος το 1990)
Ο Μαμαντού Σαμασά, γεννημένος στις 16 Φεβρουαρίου 1990 στο Μοντρέιγ (Σεν-Σαιν-Ντενί, Γαλλία), είναι διεθνής ποδοσφαιριστής από το Μάλι ο οποίος αγωνίζεται ως τερματοφύλακας για λογαριασμό της Αν Αβάν ντε Γκανγκάμπ.
Σύλλογος
Προερχόμενος από τα τμήματα υποδομής της Αν Αβάν ντε Γκανγκάμπ, ο Μαμαντού Σαμασά συμμετείχε στον πρώτο του αγώνα με την πρώτη ομάδα του συλλόγου της Βρετάνης στη διάρκεια του πρώτου γύρου του Λιγκ Καπ Γαλλίας απέναντι στη Γκρενόμπλ (νίκη με 1-2 ). Βρίσκοντας άμεσα θέση βασικού κάτω από την εστία του συλλόγου, αγωνίστηκε σε 38 από τις συνολικά 40 αναμετρήσεις για την Νασιονάλ και συμμετείχε ενεργά στην επάνοδο της ομάδας στην Λιγκ 2. Στη διάρκεια του καλοκαιριού του 2011, ο Βενσάν Πλαντέ αποκτήθηκε ως αναπληρωματικός του Σαμασά και ο τερματοφύλακας με καταγωγή από το Μάλι συμμετείχε σε 26 αγώνες πρωταθλήματος.
Εθνική
Ο Μαμαντού Σαμασά γνώρισε μια συμμετοχή με την Εθνική Γαλλίας U-20 στα πλαίσια των Αγώνων Γαλλοφωνίας του 2009, αγωνιζόμενος σε αναμέτρηση απέναντι στο Μαρόκο (ήττα με 0-1). Αποφάσισε τελικώς να εκπροσωπήσει το Μάλι, την χώρα καταγωγής των γονιών του, το 2012. Στις 3 Σεπτεμβρίου του ιδίου έτους, κλήθηκε για πρώτη φορά από τον ομοσπονδιακό τεχνικό Πατρίς Καρτερόν για να αγωνιστεί στην αναμέτρηση για τα προκριματικά του Κυπέλλου Εθνών Αφρικής 2013 απέναντι στην Μποτσουάνα. Ωστόσο, δεν αγωνίστηκε στη συγκεκριμένη αναμέτρηση. Στις 13 Οκτωβρίου, αγωνίστηκε ως βασικός για τον επαναληπτικό αγώνα απέναντι στη Μποτσουάνα, γνωρίζοντας, έτσι, την πρώτη του διεθνή συμμετοχή με την Εθνική Μάλι στα διάρκεια αυτής της αναμέτρησης, την οποία κέρδισαν με σκορ 4-1 οι Aigles.
Εξωτερικός Σύνδεσμος
Κατηγορία:Ποδοσφαιριστές Εθνικής Μάλι Κατηγορία:Ποδοσφαιριστές από το Μάλι Κατηγορία:Γάλλοι ποδοσφαιριστές Κατηγορία:Ποδοσφαιριστές Αν Αβάν ντε Γκανγκάμπ Κατηγορία:Τερματοφύλακες ποδοσφαιριστές
Σωματοδόμηση
thumb|right|212px|Ο Έλληνας bodybuilder Μπάμπης Σαρακίνης. Σωματοδόμηση ή μπόντι μπίλντινγκ (αγγλικά: body building) ονομάζεται η διαδικασία αύξησης της μυϊκής μάζας και ελάττωσης του σωματικού λίπους με συνδυασμό άρσης βαρών, επαρκούς πρόσληψης θερμίδων και θρεπτικών συστατικών, καθώς και ξεκούρασης. Ο άνθρωπος ο οποίος ασχολείται με τη δραστηριότητα αυτή καλείται μπόντι μπίλντερ. Ως άθλημα καλούμενο αγωνιστικό μπόντι μπίλντινγκ, οι μπόντι μπίλντερς επιδεικνύουν το σώμα τους έναντι επιτροπής κριτών, οι οποίοι τους βαθμολογούν βάσει της εμφάνισής τους. Οι βασικές πόζες ανάδειξης της μυικής ανάπτυξης είναι 7: Μπροστινή πόζα διπλών δικεφάλων, πλάγια στήθους, άνοιγμα πλάτης από μπροστά, πλάγια τρικεφάλων, διπλή δικεφάλων από πίσω, άνοιγμα πλάτης από πίσω και κοιλιακοί με μηρό. Σε πολλούς αγώνες υπάρχει επίσης και η πόζα μέγιστης μυικότητας («most muscular»). Διάσημοι μπόντι μπίλντερς του παρελθόντος και του παρόντος περιλαμβάνουν τους Άρνολντ Σβαρτσενέγκερ, Στιβ Ριβς, Μπιλ Περλ, Σέρτζιο Ολίβα, Μάικ Μέντζερ, Λου Φερίνιο, Σέρτζ Νουμπρέ, Λάρι Σκοτ, Λι Χέινι, Ντόριαν Γιέιτς, Ρόνι Κόουλμαν, Τζέι Κάτλερ και Φιλ Χιθ.
Προπόνηση με βάρη
Η προπόνηση με βάρη προκαλεί μικροσχισμές στους προπονούμενους μυς. Η διαδικασία αυτή προκαλεί το λεγόμενο μυϊκό μικροτραύμα. Οι μικροσχισμές αυτές συνεισφέρουν στο μεταπροπονητικό «πιάσιμο» του σώματος το οποίο καλείται DOMS (Delayed Onset Muscle Soreness, δηλαδή «καθυστερημένη εκδήλωση μυϊκού πόνου»). Η μυϊκή ανάπτυξη προκαλείται λόγω της επισκευής αυτών των μικροτραυμάτων από τον οργανισμό. Το DOMS εμφανίζεται συνήθως 24 με 48 ώρες μετά την άσκηση.
Διατροφή
Τα υψηλά επίπεδα μυϊκής ανάπτυξης και επισκευής τα οποία επιτυγχάνουν οι μπόντι μπίλντερς απαιτούν εξειδικευμένες διατροφές. Σε γενικές γραμμές, όσοι ασχολούνται με το μπόντι μπίλντινγκ χρειάζεται να καταναλώνουν περισσότερες θερμίδες από έναν μέσο άνθρωπο ιδίου ύψους, με σκοπό να υποστηρίξουν τις ενεργειακές και πρωτεϊνικές ανάγκες του οργανισμού τους εξ'αιτίας της προπόνησης και της αύξησης της μυϊκής μάζας. Τα επί μέρους ποσοστά των θερμίδων τα οποία προέρχονται από υδατάνθρακες, πρωτεΐνες και λιπαρά ποικίλουν αναλόγως των στόχων του μπόντι μπίλντερ.
Ξεκούραση
Παρόλο που το ερέθισμα για μυϊκή ανάπτυξη γίνεται με την προπόνηση με βάρη, οι σωματικές διεργασίες που οδηγούν στην κορύφωση της μυϊκής ανάπλασης εκτελούνται αργότερα, κυρίως όταν ο οργανισμός βρίσκεται σε κατάσταση ηρεμίας. Χωρίς επαρκή ξεκούραση και ύπνο, οι μύες έχουν λιγότερες πιθανότητες να επιδιορθωθούν και να αναπτυχθούν. Αν και εξαρτάται από άνθρωπο σε άνθρωπο, οκτώ ώρες ύπνου την ημέρα αποτελούν μια επιθυμητή ποσότητα ξεκούρασης για κάποιον που ασχολείται με το μπόντι μπίλντινγκ. Ορισμένοι αθλητές πιστεύουν ότι η προσθήκη μεσημεριανού ύπνου βοηθάει ακόμα περισσότερο την ικανότητα του σώματος να χτίζει μυϊκή μάζα.
Εξωτερικοί σύνδεσμοι
Κατηγορία:Αθλήματα  Κατηγορία:Τροποποίηση σώματος Κατηγορία:Σωματότυπος
Gainsborough Pictures
Η Gainsborough Pictures ήταν μία βρετανική κινηματογραφική εταιρεία με έδρα το Λονδίνο. Η εταιρεία ήταν ενεργή από το 1924 έως και το 1951. Η εταιρεία περισσότερο είναι γνωστή για τις μελοδραματικές ταινίες της κατά τη δεκαετία του 1940. Ιδρυτής της εταιρείας ήταν ο Μάικλ Μπάλκον. Μερικές από τις γνωστές ταινίες του στούντιο είναι το Νέος και αθώος (1937) και το Η Κυρία Εξαφανίζεται (1938). Η εταιρεία αρχικά στεγαζόταν στα Islington Studios, τα οποία γκρεμίστηκαν το 2002, με το κράτος να τοποθετεί πλακέτα ιστορικότητας στο κτίριο.
Εξωτερικοί σύνδεσμοι
Κατηγορία:Κινηματογραφικές εταιρίες παραγωγής
Άγριο παιδί
μικρογραφία|Ο Μόγλης αποτελούσε ένα φανταστικό άγριο παιδί για το οποίο έγραψε ο [[Ράντγιαρντ Κίπλινγκ στο βιβλίο "Το Βιβλίο Της Ζούγκλας".]] Ένα άγριο παιδί είναι παιδί που έζησε απομονωμένο από την κοινωνία από πολύ μικρή ηλικία, και έτσι είχε ελάχιστη ή καθόλου εμπειρία ανθρώπινης επαφής, συμπεριφοράς ή ανθρώπινης γλώσσας. Υπάρχουν αρκετές επιβεβαιωμένες περιπτώσεις τέτοιου είδους παιδιών. Τα άγρια παιδιά μπορεί να έχουν υποστεί σοβαρή κακοποίηση πριν εγκαταλειφθούν. Μερικές φορές στη λαογραφία απεικονίζονται τέτοιες μορφές παιδιών, που υποστηρίζεται ότι έχουν μεγαλώσει μαζί με άλλα ζώα.
Περιγραφή
Τα άγρια παιδιά στερούνται βασικές κοινωνικές δεξιότητες. Για παράδειγμα, μπορεί να μην μπορούν να μάθουν να χρησιμοποιούν τουαλέτα, να δυσκολεύονται να μάθουν να περπατούν όρθια, ή να εμφανίζουν πλήρη έλλειψη ενδιαφέροντος για την ανθρώπινη δραστηριότητα γύρω τους. Φαίνονται συχνά διανοητικά εξασθενημένα και έχουν σχεδόν ανυπέρβλητο πρόβλημα στην εκμάθηση μιας ανθρώπινης γλώσσας.
Υπάρχουν λίγες επιστημονικές γνώσεις για τα άγρια παιδιά. Μια από τις καλύτερα τεκμηριωμένες περιπτώσεις ήταν αυτή των αδελφών Αμάλα και Καμάλα, που περιγράφονται από τον J. A. L. Singh το 1926 ως «μεγαλωμένες από λύκους» σε ένα δάσος της Ινδίας. Ωστόσο, ο Γάλλος χειρουργός Σεργκέ Αρόλες υποστήριξε ότι η υπόθεση ήταν απάτη, η οποία διαπράχθηκε από τον Singh για να συγκεντρώσει χρήματα για το ορφανοτροφείο του. Ο παιδoψυχολόγος Μπρούνο Μπετελχάιμ δηλώνει ότι η Αμάλα και η Καμάλα γεννήθηκαν ψυχικά και σωματικά ανάπηρες. Υπάρχουν όμως και άλλες επιστημονικές μελέτες άγριων παιδιών, όπως η περίπτωση της Τζίνι.
Φάρσες
Μετά την αποκάλυψη της βελγικής εφημερίδας Le Soir το 2008 ότι το βιβλίο με τις περισσότερες πωλήσεις Misha: A Mémoire of the Holocaust Years και η ταινία Παρέα με τους λύκους (γαλλικά: Survivre avec les loups, αγγλικά: Surviving with Wolves) αποτελούσαν φάρσες που είχαν δημιουργήσει τα μέσα ενημέρωσης, τα γαλλικά μέσα ενημέρωσης άρχισαν να ερευνούν πολλές περιπτώσεις άγριων παιδιών είχαν γίνει αναμφισβήτητα αποδεκτές. Αν και υπάρχουν πολλά βιβλία για αυτά τα παιδιά, σχεδόν κανένα από αυτά δεν βασίστηκε σε πραγματικά αρχεία. Αντίθετα, οι συγγραφείς είχαν χρησιμοποιήσει αμφισβητήσιμες πληροφορίες από γνωστούς τους, καθώς και από φήμες και θρύλους. Σύμφωνα με τον Γάλλο χειρουργό Serge Aroles, ο οποίος έγραψε μια μελέτη σχετικά με διάφορες υποθέσεις άγριων παιδιών (γαλλικά: L'Enigme des Enfants-loups, αγγλικά: The Enigma of Wolf-children, 2007), πολλές υποτιθέμενες περιπτώσεις άγριων παιδιών αποτελούν εντελώς φανταστικές ιστορίες:
Θρύλοι, μυθοπλασία και κουλτούρα
Μύθοι, θρύλοι και μυθοπλασίες απεικονίζουν άγρια παιδιά που εκτρέφονται από άγρια ζώα, όπως λύκοι, πίθηκοι ή αρκούδες. Υπάρχουν πολλά τέτοια παραδείγματα όπως: Ρωμύλος και Ρώμος, Μόγλης (Ράντγιαρντ Κίπλινγκ) και Ταρζάν (Έντγκαρ Ράις Μπάροουζ). μικρογραφία|Η λύκαινα που ταΐζει τον [[Ρωμύλος και Ρώμος|Ρωμύλο και τον Ρώμο]] Ο ρωμαϊκός θρύλος υποστηρίζει ότι όταν μαθεύτηκε ότι η Ρέα Συλβία, μία ιέρεια, ήταν έγκυος, ο Αμούλιος την έριξε στον Τίβερη επειδή η πράξη της ήταν ανοσιούργημα. Τα δύο δίδυμα μωρά, τον Ρωμύλο και τον Ρώμο, τα παρέδωσε ο Αμούλιος σε έναν υπηρέτη με εντολή να τα θανατώσει. Αυτός τα λυπήθηκε, τα έβαλε σε μια σκάφη και τα άφησε στο ποτάμι που είχε πλημμυρίσει αλλά τα προστάτευσε ο Τιβερίνος, η θεότητα του ποταμού. Όταν τα νερά αποσύρθηκαν από τη στεριά, η σκάφη επικάθισε στη ρίζα μιας συκιάς που ονομάστηκε Ρωμινάλιος ερινεός. Εκεί τα πήραν υπό την προστασία τους τα ιερά ζώα του θεού Άρη, η λύκαινα Λούπα κι ένας δρυοκολάπτης, η λύκαινα τα θήλαζε σε μια σπηλιά, που ονομάστηκε "Λύκαιον", ο δρυοκολάπτης τους πήγαινε τροφή. Εκεί τα βρήκε ο βοσκός Φαυστύλος και τα πήρε στην καλύβα του όπου τα μεγάλωσε μαζί με τη γυναίκα του, Άκκα Λαρεντία. Τα δύο παιδιά μεγάλωσαν σαν βοσκοί στην καλύβα του Φαυστύλου. Αργότερα, τα δύο αδέλφια θα έπαιζαν σημαντικό ρόλο στην ίδρυση της Ρώμης.
Στους θρύλους τα παιδιά απεικονίζονται συχνά ότι μεγαλώνουν με σχετικά μέση ανθρώπινη νοημοσύνη και δεξιότητες και έμφυτη αίσθηση πολιτισμού, σε συνδυασμό με μια υγιή δόση ένστικτων επιβίωσης. Η ένταξή τους στην ανθρώπινη κοινωνία αργότερα είναι σχετικά εύκολη. Μία αξιοσημείωτη εξαίρεση είναι ο Μόγλης, για τον οποίο αποδείχθηκε εξαιρετικά δύσκολη η συμβίωση με τους ανθρώπους.
Παραπομπές
Κατηγορία:Παιδιά
Παγοδρομία ταχύτητας στους Χειμερινούς Ολυμπιακούς Αγώνες 1924 – 5.000 μέτρα ανδρών
Τα 5.000 μέτρα ανδρών ήταν ένα από τα πέντε αγωνίσματα παγοδρομίας ταχύτητας στο πρόγραμμα των Χειμερινών Ολυμπιακών Αγώνων του 1924. Συνολικά 22 αθλητές από 10 χώρες έλαβαν μέρος στον αγώνα που διεξήχθη στις 26 Ιανουαρίου 1924 στο Ολυμπιακό Στάδιο του Σαμονί στη Γαλλία.
Συμμετέχουσες χώρες
Στον ιστότοπό της, η Διεθνής Ολυμπιακή Επιτροπή ονομάζει 9 ακόμη αθλητές στο αγώνισμα, που όμως δεν ξεκίνησαν τον αγώνα και ως εκ τούτου δεν καταγράφονται στη λίστα των συμμετεχόντων. Οι 10 χώρες που έλαβαν μέρος είναι οι εξής (σε παρένθεση ο αριθμός των αθλητών):
• 🇧🇪 Βέλγιο (2)
• 🇫🇷 Γαλλία (3)
• 🇺🇸 Ηνωμένες Πολιτείες (4)
• 20px|border|Καναδάς Καναδάς (1)
• Λετονία (1)
• 🇬🇧 Μεγάλη Βρετανία (1)
• 🇵🇱 Πολωνία (1)
• 🇸🇪 Σουηδία (2)
• 🇫🇮 Φινλανδία (3)
Σύνοψη αγωνίσματος
Ελάχιστες επιδόσεις κάτω των 9 λεπτών είχαν σημειωθεί πριν τους Αγώνες του Σαμονί. Στους αγώνες προετοιμασίας στο Νταβός, οι Φινλανδοί Τζούλιους Σκούτναμπ (8:50.4) και Κλας Τούνμπεργκ (8:51.9) είχαν καταγράψει τους ταχύτερους χρόνους της σεζόν. Παράλληλα, τρεις από τους τέσσερις Νορβηγούς συμμετέχοντες είχαν επίσης επιδόσεις κάτω των 9 λεπτών στους δικούς τους αγώνες προετοιμασίας. Γρηγορότερος εξ αυτών ήταν ο κάτοχος του παγκοσμίου ρεκόρ, Χάραλντ Στρεμ, με 8:52.3.
Στο δεύτερο αγώνισμα της 26ης Ιανουαρίου 1924 (προηγήθηκαν τα 500 μέτρα), οι αθλητές αγωνίστηκαν σε ζευγάρια και έπρεπε να καλύψουν απόσταση 5.000 μέτρων στο παγοδρόμιο, σε όσο το δυνατόν λιγότερο χρόνο. Τα ζευγάρια καθορίστηκαν με κλήρωση πριν τον αγώνα, αλλά η μη εκκίνηση αρκετών αθλητών είχε ως συνέπεια την αναδιάταξή τους. Τσαρλς Γκόρμαν και Λέοναρντ Κουάγκλια ήταν οι πρώτοι που ξεκίνησαν την προσπάθειά τους. Ο Κουάγκλια είχε κερδίσει το Γαλλικό Πρωτάθλημα δύο εβδομάδες νωρίτερα στο ίδιο παγοδρόμιο και βελτίωσε τον χρόνο του κατά 15 δευτερόλεπτα (9:08.6). Ο πρώτος που τερμάτισε σε χρόνο κάτω των 9 λεπτών ήταν ο Νορβηγός Φρίθιοφ Πάουλσεν (8:59.0) και ακολούθησε ο συμπατριώτης του Χάραλντ Στρεμ με 8:54.6. Ο χρόνος του Στρεμ ήταν καλός, δεδομένου ότι υπέφερε από γρίπη καθώς ως σημαιοφόρος της Νορβηγίας στην τελετή έναρξης, αναγκάστηκε να μείνει στη βροχή για αρκετές ώρες φορώντας μόνο την αγωνιστική του στολή.
Ο γρηγορότερος σκέιτερ της Βόρειας Αμερικής, Βάλενταϊν Μπαϊάλας, κληρώθηκε με τον Τζούλιους Σκούτναμπ και έδωσαν μία δυνατή μάχη, την οποία κέρδισε ο 34χρονος Φινλανδός, βελτιώνοντας παράλληλα την καλύτερη επίδοση της σεζόν σε 8:48.4. Από την άλλη, ο Κλας Τούνμπεργκ δεν είχε τόσο ισχυρό ανταγωνισμό στη δική του προσπάθεια, αλλά αυτό δεν τον εμπόδισε να σημειώσει χρόνο 8:39.0 και να ξεπεράσει τους πάντες. Οι δύο εναπομείναντες Νορβηγοί, Ρόαλντ Λάρσεν και Σίγκουρντ Μόεν, πραγματοποίησαν εξαιρετική εμφάνιση, αλλά δεν μπόρεσαν να πλησιάσουν το φινλανδικό δίδυμο.
Ρεκόρ
Το παγκόσμιο ρεκόρ στο αγώνισμα πριν την έναρξη των Χειμερινών Ολυμπιακών Αγώνων 1924:
Τα ακόλουθα ρεκόρ σημειώθηκαν κατά τη διάρκεια του αγώνα:
Τελική κατάταξη
thumb|188px|Ο [[Τζούλιους Σκούτναμπ]] thumb|188px|Ο [[Λέοναρντ Κουάγκλια]] thumb|188px|Ο [[Τσαρλς Τζιούτρο]]
Εξωτερικοί σύνδεσμοι
5000 μετρα ανδρών
Ξιφασκία στους Θερινούς Ολυμπιακούς Αγώνες 1900 – Ατομικό ξίφους ασκήσεως ανδρών
Το ατομικό ξίφους ασκήσεως ανδρών ήταν ένα από τα επτά αγωνίσματα στο πρόγραμμα της ξιφασκίας στους Θερινούς Ολυμπιακούς Αγώνες του 1900. Στους αγώνες έλαβαν μέρος συνολικά 54 ξιφομάχοι από εννέα χώρες.
Σύνοψη αγωνίσματος
Στον προκριματικό αγώνα έλαβαν μέρος 54 ξιφομάχοι, 37 εκ των οποίων πέρασαν στον προημιτελικό αγώνα όπου οι 16 πέρασαν στον ημιτελικό. Έγιναν δύο όμιλοι των οκτώ ξιφομάχων και οι τέσσερις κορυφαίοι ξιφομάχοι του κάθε ομίλου πέρασαν στον τελικό, ενώ οι υπόλοιποι πήραν μέρος σε αγώνες για τις θέσεις 9 έως 16. Στον τελικό, που έγινε στις 21 Μαΐου 1900, προκρίθηκαν επτά Γάλλοι και ένας Αυστριακός ξιφομάχος. Ο κάθε ξιφομάχος έδωσε επτά αγώνες αντιμετωπίζοντας όλους τους υπόλοιπους ξιφομάχους.
Ο Γάλλος Émile Coste πήρε την πρώτη θέση πετυχαίνοντας 6 νίκες, στη δεύτερη θέση ακολούθησε ο Γάλλος Henri Masson με 5 νίκες και στην τρίτη ο επίσης Γάλλος Marcel Jacques Boulenger με 4 νίκες.
Πηγές
Ξιφασκία Κατηγορία:Ξιφασκία
1779
Η παρούσα σελίδα αφορά το έτος 1779 κατά το Γρηγοριανό ημερολόγιο
Θάνατοι
Κατηγορία:Έτη
Νεσσωνίς
Η Νεσσωνίς (ή Νεσσωνίδα) ήταν γνωστή από την αρχαιότητα, λίμνη της Θεσσαλίας, που κάλυπτε τμήμα του Θεσσαλικού κάμπου κατά την αρχαιότητα, ενώ σήμερα είναι αποξηραμένη κατά το μεγαλύτερο τμήμα της. Το όνομά της το οφείλει στην πόλη Νέσσων που ήταν χτισμένη στις όχθες της και αναφέρεται από τον Στέφανο Βυζάντιο. Σύμφωνα με άλλη εκδοχή το όνομά της το είχε πάρει από τον κακόφημο Κένταυρο Νέσσο, γιατί η λίμνη πλημμύριζε συχνά και προκαλούσε μεγάλες καταστροφές. Μικρό τμήμα της λίμνης εξακολουθεί να διατηρείται και σήμερα, νοτιοδυτικά του οικισμού Νέσσωνας, το οποίο ονομάζεται Μαυρολίμνη (παλιότερα Καρατσαΐρ). Η σημερινή λίμνη διατηρεί νερό κυρίως τους χειμερινούς μήνες ενώ κατά τους καλοκαιρινούς μετατρέπεται σε βάλτο. Όταν υπερχειλίζει, τα πλεονάζοντα νερά διοχετεύονται στον Πηνειό μέσω ενός καναλιού.
Η λίμνη κατά την αρχαιότητα κάλυπτε πολύ μεγαλύτερη έκταση και πιστεύεται πως ήταν μεγαλύτερη της γειτονικής της Βοιβηίδας (σημερινή Κάρλα). Τις περιόδους που πλημμύριζε κάλυπτε πολύ μεγάλη έκταση και ενωνόταν με την Βοιβηίδα. Ο Στράβων αναφέρει πως η λίμνη Νεσσωνίς όπως και η λίμνη Βοϊβηίς ήταν απομεινάρια της μεγάλης λίμνης που κάλυπτε την Θεσσαλία, πριν τα νερά της ξεχυθούν στην θάλασσα μέσω της κοιλάδας των Τεμπών.
Εξωτερικοί σύνδεσμοι
Κατηγορία:Αποξηραμένες λίμνες της Ελλάδας Κατηγορία:Νομός Λάρισας Κατηγορία:Λίμνες της Θεσσαλίας
Μεγάλη Δευτέρα
Ορθόδοξη Εκκλησία
μικρογραφία|Η παραβολή της άκαρπης συκιάς Η Μεγάλη Δευτέρα είναι αφιερωμένη στη μνήμη του Ιωσήφ, του γιου του Ιακώβ, που αναφέρεται στη Παλαιά Διαθήκη και στην άκαρπη συκιά, που την καταράστηκε ο Χριστός και ξεράθηκε μ' ένα του λόγο.
Ο Ιωσήφ ήταν ο μικρότερος υιός του Ιακώβ ο οποίος όμως διώχθηκε από τα αδέλφια του λόγω της ενάρετης ζωής του και αρχικά τον έριξαν σ' ένα λάκκο και προσπάθησαν να εξαπατήσουν το πατέρα τους χρησιμοποιώντας ένα ματωμένο ρούχο ότι δήθεν τον κατασπάραξε κάποιο θηρίο. Αφού δεν μπόρεσαν να εξαπατήσουν τον πατέρα τους, τον πούλησαν σε εμπόρους, οι οποίοι με την σειρά τους τον πούλησαν στον αρχιμάγειρα του βασιλιά της Αιγύπτου, τον Φαραώ Πετεφρή. Εκεί ο Ιωσήφ αφού δεν ενέδωσε στις ερωτικές επιθυμίες της συζύγου του Πετεφρή, συκοφαντήθηκε από την ίδια και ο Φαραώ τον φυλάκισε. Κάποτε όμως ο Φαραώ είδε ένα παράξενο όνειρο και ζήτησε έναν ερμηνευτή. Ο Ιωσήφ ερμήνευσε ότι θα έλθουν στη χώρα επτά χρόνια ευφορίας και επτά ακαρπίας και λιμού. Ο Φαραώ ευχαριστημένος και ενθουσιασμένος από τη σοφία του, έδωσε στον Ιωσήφ αξιώματα. Ο Ιωσήφ διαχειρίσθηκε άριστα την εξουσία και φρόντισε στα δύσκολα χρόνια του λιμού τον λαό. Στα πρόθυρα του λιμού τα αδέρφια του που τον είχαν φθονήσει φανερώθηκαν μπροστά του ζητώντας βοήθεια. Εκείνος όχι μόνο δεν τους κρατούσε κακία, αλλά αντιθέτως τα συγχώρεσε και τα προσκάλεσε μόνιμα στην Αίγυπτο μαζί με τους γονείς του.
Τελετουργία
μικρογραφία|αριστερά|Τη Μεγάλη Δευτέρα τελείται στους Ορθόδοξους ναούς η ακολουθία του Νυμφίου Κατά την λειτουργική τελετουργία, τη Μεγάλη Δευτέρα το βράδυ τελείται ο όρθρος της Μεγάλης Τρίτης, δηλαδή η Ακολουθία του Νυμφίου.
Λαογραφία
Ο ελληνικός λαός, της υπαίθρου, συνηθίζει τις ημέρες των Αγίων Παθών να τις σηματοδοτεί μία προς μία με μια συγκεκριμένη φράση που αποτελεί στη κυριολεξία τη γενική εικόνα του Ιησού, όπως παρουσιάζεται στα ιερά ευαγγέλια.
Εξωτερικοί σύνδεσμοι
Κατηγορία:Μεγάλη Εβδομάδα Κατηγορία:Έθιμα Απριλίου Κατηγορία:Πάσχα Κατηγορία:Ορθοδοξία Κατηγορία:Ιησούς Χριστός Κατηγορία:Χριστιανικές εορτές και τελετές
1780
Η παρούσα σελίδα αφορά το έτος 1780 κατά το Γρηγοριανό ημερολόγιο
Θάνατοι
Κατηγορία:Έτη
Τόμας Μπερκ
Ο Τόμας Μπερκ (Thomas Edmund "Tom" Burke, 15 Ιανουαρίου 1875 – 14 Φεβρουαρίου 1929) ήταν Αμερικανός αθλητής του στίβου και Ολυμπιονίκης στα 100 και 400 μέτρα το 1896.
Ο Μπερκ σπούδασε στο πανεπιστήμιο της Βοστώνης και το 1895 ήταν πρώτος στις 100 και 440 γιάρδες στο πανεπιστημιακό πρωτάθλημα. Στους Ολυμπιακούς αγώνες του 1896 στην Αθήνα κέρδισε δύο χρυσά μετάλλια. Ήταν πρώτος στα 100 μέτρα, με επίδοση 12.0 δευτερόλεπτα, και στα 400 μέτρα, με επίδοση 58,4. Όταν επέστρεψε στις ΗΠΑ συνέχιζε να αγωνίζεται με επιτυχία σε αγώνες 440 και 800 γιάρδων. Το 1897 ήταν από τους εμπνευστές του Μαραθωνίου της Βοστόνης.
Τελειώνοντας τις σπουδές του έγινε δικηγόρος, ενώ ασχολήθηκε επίσης με τη δημοσιογραφία.
Πηγές
Κατηγορία:Αμερικανοί Ολυμπιονίκες Κατηγορία:Αμερικανοί αθλητές του στίβου Κατηγορία:Αθλητές του στίβου στους Θερινούς Ολυμπιακούς Αγώνες 1896
Μιχάλης Ιακωβίδης
Ο Μιχάλης (Μίχης) Ιακωβίδης (Μόναχο, 22 Σεπτεμβρίου 1889 - Αθήνα, 5 Δεκεμβρίου 1959) ήταν Έλληνας ηθοποιός και γιος του ζωγράφου Γεωργίου Ιακωβίδη.
Βιογραφία
Παρακολούθησε μαθήματα δραματικής στο Μόναχο και Παρίσι. Το 1907 εμφανίστηκε πρώτη φορά σε θεατρική σκηνή στην Αθήνα. Αργότερα πήγε στη Νέα Υόρκη όπου την περίοδο 1928-1931 ίδρυσε την "Εθνική Ελληνική Σκηνή". Από το 1932 μέχρι το 1940 εργάσθηκε στο Εθνικό Θέατρο όπου και συνέχισε πολύ λίγο μετά την απελευθέρωση.
Φιλμογραφία
Στον κινηματογράφο συμμετείχε στις ταινίες :
- Το κορίτσι της γειτονιάς (1954) στο ρόλο του Φούλη
- Η δούκισσα της Πλακεντίας (1956)
Παραστασιογραφία
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.</small
Παραπομπές
Κατηγορία:Έλληνες άνδρες ηθοποιοί θεάτρου
Ευφορβία η πεπλίς
μικρογραφία|Ευφορβία η πεπλίς (Euphorbia peplis), [[Επανομή|Ποταμός Επανομής, Ν. Θεσσαλονίκης]] Το είδος Ευφορβία η πεπλίς (Euphorbia peplis) με κοινή ονομασία πορφυρός φλώμος, ανήκει στην οικογένεια Ευφορβιδών (Euphorbiaceae), με τα περισσότερα είδη να χαρακτηρίζονται από την ύπαρξη γαλακτώδους χυμού ο οποίος τις περισσότερες φορές είναι δηλητηριώδης. Η Ευφορβία η πεπλίς είναι φυτό των παραθαλασσίων αμμωδών παραλιών (σπάνια σε αμμώδεις θέσεις κατά μήκος ποταμών) με μεσογειακή-ευρωπαϊκή κατανομή που απαντά σ’ όλες τις ελληνικές ακτές. Είναι είδος ετήσιο με έρποντα βλαστό, κοκκινωπό και διχοτομικά διακλαδισμένο. Τα φύλλα είναι σαρκώδη, ασύμμετρα στη βάση τους και οι ταξιανθίες (κυάθια) βρίσκονται στις μασχάλες των φύλλων. Ανθίζει Μάιο-Αύγουστο.
Πηγές
Καββαδάς Σ. 1956, Εικονογραφημένον Βοτανικόν - Φυτολογικόν Λεξικόν: Τόμος Δ΄, Εκδόσεις Πελεκάνος
Φυτολογία 2006, Εκδοτική Αθηνών
Lafranchis T. & Sfikas G. 2001, Flowers of Greece (Vol. I).
Εξωτερικοί σύνδεσμοι
http://portal.cybertaxonomy.org/flora-greece/cdm_dataportal/taxon/9e77964a-e783-436f-85c7-5aa78b488394
https://euromed.luomus.fi/euromed_map.php?taxon=482397&size=medium
Παραπομπές
Κατηγορία:Ελληνική χλωρίδα Κατηγορία:Ευφορβιοειδή
Beatboxing
Beatboxing (και beat-boxing ή b-boxing) αποκαλείται η τέχνη της αναπαραγωγής φωνητικών ήχων σε μίμηση μουσικών οργάνων, κατά κύριο λόγο κρουστών, μέσω της στοματικής κοιλότητας, χρησιμοποιώντας τη γλώσσα, τα χείλη και τη φωνή. Συμπληρωματικά, ένα άτομο, μπορεί να χρησιμοποιήσει και τη θωρακική του περιοχή (χτυπώντας την) ή οποιοδήποτε άλλο μέρος του σώματός του, ώστε να πετύχει την αναπαραγωγή ήχου. Ο όρος και η τεχνική του beatboxing προήλθαν από την χιπ χοπ κουλτούρα, αλλά δεν περιορίζονται πλέον μόνο σε εκείνη.
Στις αρχές της δεκαετίας του 1980, πρωτοπόροι του είδους, όπως ο Νταγκ Φρες και ο Μπιζ Μάρκι, μιμούνταν τα drum machines (beatboxes), από όπου και προέκυψε το όνομα του είδους. Μετά από μια σχετική ύφεση στα τέλη εκείνης της δεκαετίας, αυτό το είδος επανήλθε στα μέσα της δεκαετίας του 1990 αποδίδοντας τις επιρροές του, μεταξύ άλλων, και στον Μάικλ Γουίνσλοου από την κινηματογραφική ταινία Η Μεγάλη των Μπάτσων Σχολή.
Παραπομπές
Κατηγορία:Ανθρώπινη φωνή
Ελληνική μεραρχία στην Κύπρο
Στην Κύπρο μετά την ανεξαρτησία, υπήρχε η ΕΛΔΥΚ και η ΤΟΥΡΔΥΚ, τα στρατιωτικά σώματα των δύο κύριων εθνοτήτων, με προσωπικό 950 και 650 ανδρες αντίστοιχα (παρόλο που οι ελληνοκύπριοι ήσαν το 87% του πληθυσμού). Μετά τα Ματωμένα χριστούγεννα του 1963, η ελληνοκυπριακή και ελληνική πλευρά αντιμετώπιζαν τον κίνδυνο της τούρκικης εισβολής στο νησί. Έτσι ο πρωθυπουργός της Ελλάδας, Γεώργιος Παπανδρέου, αποφάσισε την μυστική αποστολή μεραρχίας στο νησί με 8,500 χιλιάδες άνδρες με 3 συντάγματα πεζικού, 2 μοίρες καταδρομών και 2 ίλες αρμάτων. Η μετάβαση της μεραρχίας ολοκληρώθηκε ως τις 20 Οκτωβρίου 1964. Παράλληλα, τόσο η ΕΛΔΥΚ όσο και η ΤΟΥΡΔΥΚ αύξησαν το προσωπικό τους πέρα από τα ανώτατα όρια.
Η ύπαρξη της Μεραρχίας αποφασίστηκε για την άμυνα του νησιού από πιθανή τούρκικη εισβολή. Ωστόσο είχε και ορισμένες άλλες παραμέτρους: α) Η μη ύπαρξη αντιαεροπορικής κάλυψης την καθιστούσε αδύναμη. β) Έδινε την εντύπωση στην Τουρκία, πως η Ελλάδα επιχειρούσε να την περικυκλώσει. γ) Δημιουργούσε την εντύπωση πως η Ένωσις ήταν προ των πυλών. Η μυστική κάθοδος της μεραρχίας, ωστόσο ήταν κοινή γνώση σε όλους. Τόσο η Αμερική όσο και η Βρετανία, ηθελαν με την μεραρχία, για να δώσουν το μήνυμα ότι ελέγχουν τον Μακάριο, ο οποίος είχε ανοικτούς διαύλους επικοινωνίας με την ΕΣΣΔ και φοβόντουσαν μήπως μετατραπεί σε «Κάστρο της Μεσογείου», ενώ επιπλέον πίστευαν ότι θα απέτρεπε μια ενδεχόμενη ελληνοτουρκική σύρραξη.
Ήδη από τον Δεκέμβριο του 1967, η Χούντα των Αθηνών προβαίνει στην απαγκίστρωση της Μεραρχίας από την Κυπριακή Δημοκρατία, παρά την τουρκική απειλή, και την εν Ελλάδι πολιτική αστάθεια. Π.χ. στις 13 Δεκεμβρίου ο βασιλεύς Κωνσταντίνος Β' αποχωρεί από την Ελλάδα, ύστερα από καταστολή πρωτοβουλίας φιλοβασιλικών αξιωματικών της Αεροπορίας. Παρόλο που είχε πατριωτική ρητορική, το χουντικό καθεστώς απογύμνωσε αμυντικά την Κύπρο. Μέχρι τις αρχές του 1968, είχαν αποχωρήσει και οι τελευταίοι στρατιώτες της ελληνικής μεραρχίας.
Πηγές
Κατηγορία:Τουρκική εισβολή στην Κύπρο Κατηγορία:Ελληνικός Στρατός
Γκρόιτερ Φυρτ
thumb|100px|Λογότυπο έως το 2017
Η Γκρόιτερ Φυρτ (γερμανικά: Greuther Fürth, ) είναι γερμανική ποδοσφαιρική ομάδα. Ιδρύθηκε στις 23 Σεπτεμβρίου 1903. Έδρα της ομάδας είναι το Σπόρτπαρκ Ρόνχοφ (Sportpark Ronhof), χωρητικότητας 18.000 θεατών. Έχει κατακτήσει 3 Πρωτάθλημα ποδοσφαίρου Γερμανίας (1914, 1926, 1929), 1 πρωτάθλημα 2. Μπούντεσλιγκα το 2012, ενώ ήταν νικήτρια του Κυπέλλου Ιντερτότο το 1969.
Εξωτερικοί σύνδεσμοι
Κατηγορία:Γκρόιτερ Φυρτ Κατηγορία:Ιδρύσεις ποδοσφαιρικών ομάδων το 1903
Utopian Land
Το "Utopian Land" είναι η Ελληνική συμμετοχή για τον Διαγωνισμό Τραγουδιού της Eurovision 2016, από το Ελληνικό συγκρότημα Argo. Ερμηνεύτηκε στα Ελληνικά, στα Αγγλικά και στα Ποντιακά, μια διάλεκτο που ομιλείται στη Βόρεια Ελλάδα. Το τραγούδι κυκλοφόρησε στις 10 Μαρτίου του 2016.
Λέων Μ. Μεσσηνέζης
Ο Λέων Μεσσηνέζης ήταν Έλληνας πολιτικός και έμπορος.
Utopian Land
Το συγκρότημα εκπροσώπησε την Ελλάδα, ερμηνεύοντας στον πρώτο ημιτελικό στις 10 Μαΐου του 2016, αλλά απέτυχε να προκριθεί στον τελικό της 14ης Μαΐου.
Λέων Μ. Μεσσηνέζης
Βιογραφικά στοιχεία
Ήταν γιος του Μιλτιάδη Μεσσηνέζη, κτηματία και εμπόρου, και μέλος της οικογένειας Μεσσηνέζη. Παππούς του ήταν ο Λέων Μεσσηνέζης. Ασχολήθηκε με το εμπόριο σταφίδας. Εξελέγη βουλευτής Αχαΐας και Ήλιδος στις εκλογές του 1912.
Utopian Land
Παραπομπές
Κατηγορία:Τραγούδια του 2016 Κατηγορία:Τραγούδια της Ελλάδας στη Eurovision
Λέων Μ. Μεσσηνέζης
Βιογραφικά στοιχεία
Ήταν παντρεμένος και είχε έναν γιο, τον Μίλτο Μεσσηνέζη, έμπορο.
Παραπομπές
Κατηγορία:Βουλευτές Αχαΐας-Ήλιδος Κατηγορία:Οικογένεια Μεσσηνέζη
Soviet Suprem
Οι Soviet Suprem είναι γαλλικό μουσικό συγκρότημα σανσόν το οποίο χρησιμοποιεί ένα στυλ μουσικής εμπνεόμενο από τα κράτη της Σοβιετικής Ένωσης, ενώ, επίσης, το συνδέει με επιρροές βαλκανικές, μιλιταριστικού πανκ και ραπ.
Αποτελείται από τους Sylvester Staline (ή R.wan, τραγουδιστή του συγκροτήματος Java), John Lénine (ή Τομά Φετερμάν, τραγουδιστή των La Caravane Passe), καθώς και τον DJ Croute Chef.
Ιδέα το συγκροτήματος είναι η σύνθεση ενός είδους δημοφιλούς μουσικής σε ένα εναλλακτικό μέλλον όπου η ΕΣΣΔ θα είχε βγει νικήτρια από τον Ψυχρό Πόλεμο, αντιτιθέμενοι, με αυτό τον τρόπο, στην αμερικανική επιρροή στη σημερινή μουσική.
Εξωτερικοί σύνδεσμοι
Κατηγορία:Γαλλικά μουσικά συγκροτήματα
Κακοποίηση ζώων
Επίσης κακοποίηση είναι η πρόκληση της βλάβης ή βασανισμού για οικονομικό όφελος (άλογα κούρσας σε ιπποδρομιακά στοιχήματα, κυνοδρομίες, κυνομαχίες, κοκορομαχίες, θανάτωση των ζώων για τροφή ή για τη γούνα τους). Οι απόψεις διίστανται σχετικά με το βαθμό σκληρότητας που σχετίζονται με συγκεκριμένες μεθόδους σφαγής τους, με σκοπό την τροφή, την ένδυση, την εκτροφή τους για ψυχαγωγία, την εκπαίδευση, την έρευνα.
Η κακοποίηση των ζώων εντάσσεται σε ένα γενικότερο πλαίσιο βίαιης συμπεριφοράς του ατόμου, η οποία συνδέεται άμεσα με την κατάχρηση εξουσίας, την ψυχασθένεια και το σαδισμό, και σε κάποιες περιπτώσεις ενέχει ποινικές συνέπειες, όπως ισχύει για το δηλητηριασμό (φόλα). Η στείρωση του ζώου καθώς και οποιαδήποτε επέμβαση ειδικού με σκοπό θεραπευτικό, δεν εκλαμβάνεται από το νόμο ως ακρωτηριασμός.
Παστούρωμα
Είναι μια μέθοδος, κατά την οποία, τα πόδια του ζώου ακινητοποιούνται είτε με δέσιμο της ίδιας τους πλευράς, δηλαδή το εμπρός δεξί με το πίσω δεξί και αντίστοιχα το εμπρός αριστερό με το πίσω αριστερό, είτε με δέσιμο του αριστερού με το δεξί πίσω και εμπρός, είτε με συνδυασμό δεσίματος ποδιού με το κεφάλι. Οι συνέπειες είναι οδυνηρές για το ζώο, όπως, κακώσεις και παραμορφώσεις του σκελετού, κατάγματα, τενοντίτιδες, πληγές στο δέρμα από την τριβή με το σκοινί, ακρωτηριασμοί, κολικοί, αδυναμία ανάπαυσης, ή χαλάρωσης τις ώρες του ύπνου, ή απαραίτητου τεντώματος για την ανακούφιση του μυικού τους συστήματος, κατάθλιψη κλπ.Η μέθοδος αυτή θεωρείται μια συνηθισμένη πρακτική, για να παχύνουν τα ζώα, να μην δραπετεύσουν και να μη χαθούν από το σημείο που φυλάσσονται δεμένα. Συνηθίζεται εδώ και δεκάδες χρόνια σε κάποια σημεία της νησιωτικής Ελλάδας, όπως στην Πάρο, Νάξο, Φολέγανδρο, Ανάφη, Σέριφο, Κίμωλο, Ρόδο, Κρήτη, Κέρκυρα αλλά και σε περιοχές της ηπειρωτικής Ελλάδας, όπως στη Λακωνία κλπ.
Κτηνοβασία
μικρογραφία Η σεξουαλική συνεύρεση ανθρώπου με ζώο ονομάζεται κτηνοβασία ( < ελληνιστική κοινή < κτῆνος + βαίνω ). Αποτελεί μια από τις μορφές σεξουαλικής διαταραχής από το 1987 και υπάγεται σε μια γενικότερη κατηγορία σεξουαλικής έκφρασης που ονομάζεται παραφιλία μη προσδιοριζόμενη αλλού. Ο Μωσαϊκός Νόμος καταδίκαζε σε θάνατο τον κτηνοβάτη και το ζώο.
Αιγύπτιοι και Χαναναίοι συμμετείχαν σε σεξουαλικές σχέσεις με ζώα, ιδίως γυναίκες με τράγους, πράξεις που ήταν άρρηκτα συνδεδεμένες με την παγανιστική λατρεία των ζώων.
Σύμφωνα με την Καινή Διαθήκη, αν ένα μέλος της Χριστιανικής εκκλησίας ενδώσει σε τέτοια πράξη, υπόκειται σε αποκοπή.
Πειραματόζωα
Πολλές εκατοντάδες εκατομμυρίων ζώων χρησιμοποιούνται ετησίως ως πειράματα στις ΗΠΑ, τα οποία θανατώνονται μετά το πέρας της δοκιμασίας τους, σύμφωνα με επίσημα στοιχεία της Ελληνικής Φιλοζωικής Εταιρείας.
Επιπλέον, οι φιλοζωικές εκφράζουν την πεποίθηση πως είναι ηθικά καταδικαστέο το να πειραματίζεται κανείς, να βασανίζει, να τραυματίζει και να σκοτώνει εσκεμμένα οποιοδήποτε ζώο στο όνομα της ωφέλειας για τον άνθρωπο (ή για άλλο ζώο). Πέρα από το ηθικό δίλημμα, υποστηρίζουν, πως τα πειράματα σε ζώα είναι αναξιόπιστα και παραπλανητικά, σε βαθμό που θέτουν σε κίνδυνο ακόμη και την ανθρώπινη ζωή λόγω μεγάλων διαφορών ανάμεσα στους οργανισμούς των ζώων και των ανθρώπων, και κατ' επέκταση στις ασθένειες από τις οποίες προσβάλλονται αλλά και στη διαφορετική επίδραση των φαρμάκων στα ζώα από ό,τι στον άνθρωπο.
Μέθοδοι έρευνας χωρίς πειράματα σε ζώα
Σήμερα, η τεχνολογική ανάπτυξη έχει οδηγήσει σε πιο εξελιγμένες εναλλακτικές μεθόδους επιστημονικής έρευνας, που εγγυώνται αξιοπιστία, μεγαλύτερη οικονομία, ταχύτητα και, προφανώς, με πιο ανθρώπινο πρόσωπο, με την καλλιέργεια ανθρωπίνων ιστών και οργάνων, όπως ο ομφάλιος λώρος που είναι πλούσιος σε βλαστικά κύτταρα, η χρήση υπολογιστών προσομοίωσης, διάφορες φυσικο–χημικές τεχνικές κλπ.
Ωστόσο,υπάρχει ακόμη πολύς δρόμος μέχρι την οριστική κατάργηση τών in vivo  πειραμάτων.
Η θέση της Π.Φ.Π.Ο. για τα πειράματα
Η Πανελλαδική Φιλοζωική και Περιβαλλοντική Ομοσπονδία (Π.Φ.Π.Ο.), έχει εκφράσει την έντονη αντίθεσή της στη χρήση ζώων για την ιατρική έρευνα, τα οποία έχουν κάθε αξία, δικαίωμα στη ζωή, την ελευθερία και την αυτοδιάθεση, και υποστηρίζει ότι η οποιαδήποτε παραβίαση αυτού του δικαιώματος είναι αυθαίρετη και σπισιστική.
Τσίρκο
Στην Ελλάδα αλλά και σε άλλες χώρες παγκοσμίως, μεταξύ των οποίων στην Αυστρία και την Κροατία, έχει απαγορευτεί με νόμο η είσοδος και λειτουργία τσίρκο με άγρια ζώα, ενώ η Βολιβία απαγόρευσε πρόσφατα με νόμο τη λειτουργία σε τσίρκο με κάθε είδους ζώα (συμπεριλαμβανομένων και αυτών της τοπικής τους πανίδας, και των εξημερωμένων).
Ζωολογικοί κήποι - Αιχμαλωσία
Η δυστυχία των ζώων στους ζωολογικούς κήπους πρέπει να θεωρείται δεδομένη ειδικά για ζώα που δεν προσαρμόζονται εύκολα στην αιχμαλωσία.
Αυτό το άγχος της αιχμαλωσίας των ζώων, δημιουργεί μια ψυχιατρική νόσο την οποία οι ειδικοί ονομάζουν ζωόχωση. Η ζωόχωση είναι δείγμα ότι ένα ζώο είναι σοβαρά διανοητικά και ψυχικά άρρωστο.
Θυσίες ζώων και θρησκείες
μικρογραφία|300px Στη θρησκευτική ιστορία της Ανθρωπότητας κυριαρχεί η θυσία στους Θεούς της. Πανάρχαια και παγκόσμια εκδήλωση άρρηκτα συνυφασμένη με την αέναη προσπάθεια του ανθρώπου να εξευμενίσει και να κερδίσει την εύνοια της εκάστοτε θεότητας.
Θυσίες ζώων στην Παλαιά Διαθήκη
Οι θυσίες ζώων ήταν θέλημα Θεού στην Παλαιά Διαθήκη για την προοικονομία και τον προϊδεασμό της τέλειας και πλήρους θυσίας του Ιησού Χριστού.
Αποτελούσαν σημείο αναφοράς στη λατρεία, γιατί «καὶ σχεδὸν ἐν αἵματι πάντα καθαρίζεται κατὰ τὸν νόμον, καὶ χωρὶς αἱματεκχυσίας οὐ γίνεται ἄφεσις» (χωρίς έκχυση αίματος δεν γίνεται άφεση). Ο Κάιν και ο Άβελ θυσίασαν στο Θεό. Ο Νώε μετά την υποχώρηση των υδάτων, θυσίασε ζώα στον Θεό.
Σήμερα, ο Χριστιανός δεν προσφέρει θυσίες ζώων. Οι θυσίες ζώων έπαυσαν να τελούνται, γιατί ο Ιησούς Χριστός ήταν η έσχατη και τέλεια θυσία. Ο Ιωάννης ο Βαπτιστής το αναγνώρισε αυτό όταν είδε τον Ιησού να έρχεται για να βαπτιστεί και είπε «Δείτε, ο Αμνός τού Θεού, που σηκώνει την αμαρτία τού κόσμου». Τα ζώα χωρίς να φταίνε σε τίποτα, πέθαιναν στη θέση αυτού που πρόσφερε την θυσία.
Θυσίες ζώων στον υπόλοιπο κόσμο
Θυσίες τελούσαν οι Αζτέκοι, που περιγράφονται με πολλή αγριότητα από τους Ισπανούς παρατηρητές.
Οι Σαμάνοι (οι σοφοί -μύστες των Ινδιάνικων φυλών) αυτοτραυματίζονται για να τρέξει αίμα, ή κρατούν ποσότητες αίματος θυσιασμένων ζώων για να τραφεί η φυλή και να το προσφέρουν στους Θεούς και στους προγόνους. Οι Αφρικάνικες φυλές έχουν μια μακραίωνη παράδοση θυσιών που σε μερικές φυλές συνεχίζεται μέχρι σήμερα. Εκτενής αναφορά περί θυσιών κυρίως ζώων υπάρχει επίσης στη θρησκευτική ιστορία των αρχαίων Αιγυπτίων, Βαβυλώνιων, Φοινίκων, Περσών, Ρωμαίων, Ινδών, Ελλήνων, Κελτών, Κινέζων και άλλων λαών.
Προσφορά αίματος
Ο Άνθρωπος από τα αρχαιότατα χρόνια ένιωσε την ανάγκη να προσφέρει στους Θεούς του ό,τι έχει πολυτιμότερο: Την ίδια τη ζωή. Και το αίμα αναντίρρητα ταυτίζεται με τη ζωή.
Σήμερα, οι ανθρώπινες θυσίες έχουν σχεδόν τελείως εξαλειφθεί, με εξαίρεση κάποια μεμονωμένα θρησκευτικά έθιμα που πραγματοποιούνται στα σύνορα Νεπάλ-Ινδίας προς τιμήν της θεάς Γκαντιμάι (Gadhimai), με σκοπό να εξευμενιστούν οι θεοί μέσω της θυσίας του αίματος των ζώων. Στη Ντάκα, πρωτεύουσα του Μπαγκλαντές, στο πλαίσιο του τελετουργικού για τη μουσουλμανική γιορτή Eid al-Adh ή γνωστή ως η γιορτή των θυσιών και σε κάποιες άλλες ινδουιστικές περιοχές, προς τιμήν της θεάς Κάλι.
κέντρο
Στείρωση
Υπάρχουν αρκετοί άνθρωποι που υποστηρίζουν ότι η στείρωση είναι επέμβαση στην ίδια τη φύση του ζώου και μάλιστα βίαιη, μιας και διακόπτεται αυθαίρετα από τον άνθρωπο ο κύκλος της αναπαραγωγής του κατοικίδιου. Ισχυρίζονται μάλιστα ότι, όσοι είναι υπέρμαχοι της στείρωσης των ζώων- ιδίως κτηνίατροι-, διαφημίζουν το "προϊόν" τους έχοντας μεγάλα οικονομικά  συμφέροντα, στο πλαίσιο  της στρατηγικής και εμπορευματευτικής πολιτικής τους, με σκοπό να αποκομίζουν τεράστια κέρδη από τη βιομηχανία επεμβάσεων στείρωσης. Δεν διστάζουν μάλιστα να παρομοιάσουν αυτούς τους κτηνιάτρους με κάποιους γυναικολόγους που προτρέπουν και προβαίνουν σε άμβλωση ανεξαρτήτως θεραπευτικής αιτιολογίας, με αποκλειστικό σκοπό το κέρδος. Αντιθέτως, άλλοι άνθρωποι, κτηνίατροι και μη, επιχειρηματολογούν κατηγορώντας τούς τιμητές της στείρωσης των ζώων, λέγοντας ότι πολλές ανθρώπινες διορθωτικές ενέργειες, όπως η λιποαναρρόφηση, η ανόρθωση (lifting) και άλλες πλαστικές, το τατουάζ, η ζωή στις τσιμεντουπόλεις και γενικότερα ο παρά φύσιν τρόπος ζωής πολλών ανθρώπων κάθε εποχής σε κοινωνικό και ηθικό επίπεδο είναι απόκλιση από τη φυσική οδό και τους προσάπτουν υποκριτική στάση και αγκυλώσεις. Επιπλέον, ισχυρίζονται ότι, οι πολέμιοι των στειρώσεων συμβάλλουν στην επιδείνωση του προβλήματος των χιλιάδων αδέσποτων στους δρόμους. Οι δε πολέμιοι των στειρώσεων με τη σειρά τους, διατείνονται ότι είναι μια επέμβαση που δεν αποτελεί επιλογή του ζώου και μάλιστα γίνεται εν αγνοία του. Επίσης ότι το φαινόμενο των αδέσποτων είναι καθαρά ελληνικό και ότι δεν αποτελεί αληθινό και αγνό επιχείρημα υπέρ της στείρωσης των ζώων, δεδομένου ότι η παιδεία του ανθρώπου σε συνδυασμό με την πολιτική βούληση καθορίζουν τη διαχείριση και διευθέτηση του συγκεκριμένου προβλήματος.
Σύνδεση με την ενδοοικογενειακή βία
Σύμφωνα με Αμερικανούς αξιωματούχους, η κακοποίηση ζώων μπορεί να συνδεθεί με τη βία και ιδίως την ενδοοικογενειακή. .